Quim Monzó

**Quim Monzó** (naskiĝis la 24-an de marto 1952 en Barcelono) estas kataluna verkisto vivanta en Barcelono, kiu verkas en la kataluna lingvo.

## Vivo 
Monzó unue laboris kiel milit-raportisto kaj vojaĝis tra Vjetnamo, Kamboĝo, Tajlando, Kenjo kaj Nordirlando. Poste li dediĉis sin al beletro. Lia unua romano *L’udol del griso al caire de les clavegueres* aperis en 1976. Jaron poste sekvis lia unua novelaro (*Self Service*). Ĝis 2007 Monzó publicis du romanojn, ses volumojn de rakontoj kaj plurajn artikolarojn.

Apud sia literatura verkado Monzó ankaŭ laboris kiel desegnisto de komiksoj. Li verkis por radio kaj televido kaj laboris kiel tradukanto kaj kanzon-verkisto. Precipe konata Monzó estas en Katalunio pro siaj kolumnoj, regule aperantaj en la taga ĵurnalo *La Vanguardia* kaj siaj ŝatataj radio-programoj *El lloro, el moro, el mico i el senyor de Puerto Rico* kaj *El mínim esforç*, kiujn li moderatoris kune kun la renoma kataluna aŭtoro Sergi Pàmies. Kun Pàmies, Monzó ankaŭ verkis *Sang bruta* (Malpura sango), radionovelon en 113 ĉapitroj.

Monzó verkas nur en la kataluna. Li prezentis la inaŭguran literaturan diskurson de la 59-a Libro-Foiro de Frankfurto en 2007, kiu en tiu jaro havis la teman fokuson Katalunio.

## Verkoj 
### Noveloj 
* 1976: ''L'udol del griso al caire de les clavegueres*
* 1977: *Self Service*, kun Biel Mesquida
* 1978: *Uf, va dir ell*
* 1980: *Olivetti, Moulinex, Chaffoteaŭ et Maury*
* 1983: *Benzina*
* 1985: *L'illa de Maians*
* 1989: *La magnitud de la tragèdia*
* 1993: *El perquè de tot plegat*
* 1996: *Guadalajara*
* 1999: *Vuitanta-sis contes*
* 2001: *El millor dels mons*
* 2003: *Tres Nadals*
* 2007: *Mil cretins*

### Artikoloj 
* 1984: *El dia del senyor*
* 1987: *Zzzzzzzz*
* 1990: *La maleta turca*
* 1991: *Hotel Intercontinental*
* 1994: *No plantaré cap arbre*
* 1998: *Del tot indefens davant dels hostils imperis alienígenes*
* 2000: *Tot és mentida*
* 2003: *El tema del tema*
* 2004: *Catorze ciutats comptant-hi Brooklyn*
* 2010: *Esplendor i glòria de la Internacional Papanates*

## Honorigoj 
* 1976: Premi Prudenci Bertrana de Novel·la por *L'udol del griso al caire de les clavegueres*
* 1981: Premi de la Crítica *Serra d'Or* por *Olivetti, Moulinex, Chaffoteaŭ et Maury*
* 1986: Premi de la Crítica *Serra d'Or* por *L'illa de Maians*
* 1989: Premi de Novel·la *El Temps* por *La magnitud de la tragèdia*
* 1993: Premi Ciutat de Barcelona por *El perquè de tot plegat*
* 1994: Premi de la Crítica *Serra d'Or* por *El perquè de tot plegat*
* 1997: Premi de la Crítica *Serra d'Or* por *Guadalajara''
* 2000: Premi Lletra d'Or por *Vuitanta-sis contes*
* 2000: Premi Nacional de Literatura por *Vuitanta-sis contes*
* 2002: Premi dels Escriptors Catalans
* 2008: Premi Maria Àngels Anglada por *Mil cretins*
* 2018: Premi d'Honor de les Lletres Catalanes

## Quim Monzó en Esperanto 
* Hector Alos i Font tradukis la kurtrakonton *Ĉirkaŭ tagmeze* al Esperanto.

* Antonio Valén tradukis tri novelojn, kiuj aperis en volumo sub la titolo *Mil cretins / Mil kretenoj* (Associació Catalana d'Esperanto / Kataluna Esperanto-Asocio, 2024).

## Eksteraj ligiloj 
* Retejo de Quim Monzó
* Inaŭgura diskurso de Quim Monzó en la Libro-Foiro de Frankfurto
* *Ĉirkaŭ tagmeze* de Quim Monzó, elkatalunigis Hector Alos i Font
* Artikoloj de Quim Monzó, *La Vanguardia*
* Retejo de libro *Monzó. Com triomfar a la vida* 
* Editorial Quaderns Crema 

## Fontoj 
Kategorio:Katalunaj verkistoj
Kategorio:Katalunlingvaj verkistoj
Kategorio:Katalunlingva literaturo